Diari Oficial de la Generalitat Valenciana


Sumari del DOGV 8556, del 27-05-2019 (2019/5318)

RESOLUCIÓ de 15 de maig de 2019, de la Presidència de la Generalitat, per la qual es convoquen el Premi President i els Premis Generalitat a les Fogueres 2019.
---------------------------------------------------------------------------------------------------------------------------------------------------------------

### Dades del document

Número de DOGV
:   8556

Data del DOGV
:   27-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5318


Data del document
:   15-05-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 15 de maig de 2019, de la Presidència de la Generalitat, per la qual es convoquen el Premi President i els Premis Generalitat a les Fogueres 2019. [2019/5318]  
El Decret 12/2018, d'11 de juny, del president de la Generalitat (DOGV 8318, 15.06.2018), va crear el Premi President i els Premis de la Generalitat a les Fogueres, amb el desig de contribuir a una de les expressions de creativitat col·lectiva que projecta el peculiar tarannà i la cultura del poble de la Comunitat Valenciana.  
De conformitat amb el compromís de la Generalitat a potenciar aquest patrimoni sociocultural, és voluntat de la Presidència de la Generalitat convocar, de conformitat amb el citat Decret 12/2018, els premis a les millors fogueres grans de la província d'Alacant, per a l'any 2019.  
  
Com s'assenyala en el decret 12/2018, són la Federació de Fogueres de la ciutat d'Alacant, així com les entitats corresponents dels municipis i els ajuntaments, les entitats que, en reconeixement al particular esforç de les associacions creadores de les fogueres, atorguen els respectius premis per la construcció de les millors fogueres grans.  
  
La concessió dels premis en l'exercici 2019 anirà a càrrec de la línia S0693000 del pressupost de la Generalitat per a l'exercici 2019; secció 05 Presidència de la Generalitat, servei 00 Sotssecretaria, centre gestor 01 Sotssecretaria, i programa 111.70, Gabinet d'Organització, amb un import total màxim de vint-i-cinc mil euros (25.000 ?) que té com a descripció i finalitat la concessió d'ajudes a entitats i persones físiques per a la promoció de les festes més destacades de la Comunitat Valenciana.   
La línia de subvenció S0693000 «Premis Generalitat Falles-Fogueres-Gaiates» es troba inclosa en el Pla estratègic de subvencions de la Presidència de la Generalitat i els seus organismes públics, per al període 2018-2020, aprovat per Resolució de 6 de juny de 2018, del president de la Generalitat.  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen expressament atribuïdes a altres òrgans o institucions, resolc:  
  
Primer. Objecte  
Es convoquen el Premi President i els Premis Generalitat a les Fogueres 2019, que distingiran les millors fogueres grans de la província d'Alacant, així com la persona artista de la foguera guanyadora de la secció especial de la ciutat d'Alacant.  
  
Segon. Modalitats de premis i aplicació pressupostària   
Els premis s'ajusten a allò que disposa el Decret 12/2018, d'11 de juny, del president de la Generalitat, en els termes següents:  
1. Premi President de la Generalitat a la foguera guanyadora de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
2. Premi Generalitat a la persona artista de la foguera guanyadora de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
3. Premi Generalitat a la foguera guanyadora de cada categoria de la ciutat d'Alacant ?excepte categoria especial?, segons l'acord que adopte la Federació de Fogueres de la ciutat d'Alacant.  
4. Premi Generalitat a la foguera guanyadora o foguera única en municipis de la província d'Alacant de més de 20.000 habitants, segons l'acord que adopte l'òrgan decisori competent del municipi per a atorgar els premis.  
5. Premi Generalitat a la foguera guanyadora o foguera única en municipis de la província d'Alacant de menys de 20.000 habitants, segons l'acord que adopte l'òrgan decisori competent del municipi per a atorgar els premis.  
La concessió dels premis en l'exercici 2019 anirà a càrrec de l'aplicació pressupostària 12.01.52.498.61, línia S0693000, amb un import màxim de vint-i-cinc mil euros (25.000 ?) del pressupost de la Generalitat per a l'exercici 2019.  
  
Tercer. Distribució dels Premis per a les Fogueres 2019  
1. Premi President de la Generalitat al monument guanyador en la categoria especial de la ciutat d'Alacant.  
La Presidència de la Generalitat atorgarà el Premi President de la Generalitat Fogueres 2019 Millor Foguera Categoria Especial a l'associació o entitat creadora de la foguera guanyadora del primer premi de la categoria especial en les festes de les fogueres de la ciutat d'Alacant, segons l'acord que adopte la Federació de Fogueres de la ciutat d'Alacant.  
La corresponent entitat guanyadora rebrà com a premi la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables.  
2. Premi Generalitat a la persona artista del monument guanyador de la categoria especial de la ciutat d'Alacant, segons la Federació de Fogueres de la ciutat d'Alacant.  
Qui ostente l'autoria artística del monument rebrà el Premi Generalitat Artista Foguera Categoria Especial, així com la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'aquestes.  
3. Premis Generalitat a les fogueres guanyadores en cada categoria de la ciutat d'Alacant ?excepte categoria especial?, segons la Federació de Fogueres de la ciutat d'Alacant.  
La Presidència de la Generalitat atorgarà el Premi Generalitat Millor Foguera per Categories a la ciutat d'Alacant, a aquelles associacions guanyadores en cadascuna de les diferents categories premiades segons l'acord que adopte la Federació de Fogueres.  
La corresponent entitat guanyadora rebrà com a premi la quantitat bruta de mil euros (1.000 ?), a la qual es practicaran els descomptes i retencions que li siguen aplicables.  
4. Premis Generalitat a la foguera guanyadora o foguera única en municipis de la província d'Alacant de més de 20.000 habitants.  
La Presidència de la Generalitat atorgarà el Premi Generalitat Millor Foguera a l'entitat creadora de la foguera guanyadora en cadascun dels municipis amb més de 20.000 habitants de la província d'Alacant, exclosa la ciutat d'Alacant, segons l'acord que adopte a aquest efecte l'òrgan decisori competent del municipi per a atorgar els premis.  
  
Quan en un municipi existisca una sola foguera, s'entendrà que aquesta ostenta el títol de guanyadora.  
La corresponent entitat guanyadora rebrà, com a premi, la quantitat bruta de mil euros (1.000 ?), a la qual es practicaran els descomptes i retencions que li siguen aplicables.  
Si foren diverses les fogueres plantades però no s'atorguen premis en aquest municipi, l'Ajuntament del municipi, previ acord amb les entitats de les fogueres, determinarà la foguera mereixedora del premi o el repartiment proporcional de la quantia de 1.000 - entre aquestes.  
5. Premis Generalitat a la foguera guanyadora o foguera única en municipis de la província d'Alacant de menys de 20.000 habitants.  
La Presidència de la Generalitat atorgarà el Premi Generalitat Millor Foguera a l'entitat creadora de la foguera guanyadora en cadascun dels municipis amb menys de 20.000 habitants de la província d'Alacant, segons l'acord que adopte a aquest efecte l'òrgan decisori competent del municipi per a atorgar els premis.  
Quan en un municipi existisca només una foguera, s'entendrà que aquesta ostenta el títol de guanyadora.  
La corresponent entitat guanyadora rebrà com a premi, la quantitat bruta de cinc-cents euros (500 ?), a la qual es practicaran els descomptes i retencions que li siguen aplicables.  
Si foren diverses les fogueres plantades però no s'atorguen premis en aquest municipi, l'Ajuntament del municipi, previ acord amb les entitats de les fogueres, determinarà la foguera mereixedora del premi o el repartiment proporcional de la quantia de 500 - entre aquestes.  
  
Quart. Procediment de reconeixement dels premis  
El procediment de reconeixement dels premis s'ajusta a allò que disposa el Decret 3/2018, de 14 de març, en els termes següents:  
1. La Federació de Fogueres de la ciutat d'Alacant i les entitats o ajuntaments competents en la matèria notificaran a la Subdirecció General d'Organització i Coordinació, en el termini de dos mesos a partir del dia 24 de juny, festivitat de la festa de Sant Joan, quines han sigut les fogueres guanyadores del primer premi de la categoria especial, diferents categories i municipals en l'edició fogueres 2019 a Alacant ciutat i respectius municipis de la província d'Alacant, així com la persona artista de la foguera guanyadora de la categoria especial de la ciutat d'Alacant.  
Així mateix, els ajuntaments competents comunicaran l'efectiva plantada de l'única foguera allí on existisca.  
Aquesta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.  
2. Les entitats guanyadores dels premis objecte de la present resolució podran, no obstant això, comunicar directament a la Subdirecció General d'Organització i Coordinació, en el termini de dos mesos a partir del dia 24 de juny, festivitat de la festa de Sant Joan, l'obtenció del premi mitjançant l'emplenament del document que s'inclou com a annex a aquesta resolució i aportant la documentació que s'hi indica i que hauran de presentar en el registre general de la Presidència de la Generalitat (c/ En Bou, 9-11, de València) o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
El document avantdit, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic area\_de\_nkrekdyrxxyy@vsv.ys.  
  
  
Cinqué. Concessió dels premis  
Una vegada identificades les entitats o persones guanyadores dels premis a què es refereix l'article 2, la Presidència de la Generalitat emetrà la resolució de concessió del Premi President i dels Premis Generalitat Fogueres 2019, en la qual s'identificaran les persones i entitats premiades amb cadascun dels premis. La resolució es publicarà en el Diari Oficial de la Generalitat Valenciana. Aquesta publicació tindrà els efectes de notificació a les persones i entitats premiades.  
  
La resolució de concessió que posarà fi a la via administrativa, podrà ser recorreguda potestativament en reposició o bé es podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Sisé. Pagament  
Les entitats i persones premiades en la resolució de concessió, en cas que no hagueren efectuat la comunicació en els termes assenyalats en l'article 4.2, hauran de presentar, emplenat, el document d'acceptació del premi inclòs com a annex a aquesta resolució i la documentació que s'indica en aquest, excepte l'acreditació d'haver obtingut el premi corresponent, en el termini que determine la resolució de concessió, en el Registre General de la Presidència de la Generalitat, carrer En Bou, 9-11, de València, o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Una còpia del referit document, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic area\_de\_tagcsqmotexk@hpc.ct  
L'acceptació del premi comportarà l'autorització de les entitats o persones premiades perquè la Subdirecció General d'Organització i Coordinació obtinga directament dels òrgans administratius corresponents l'acreditació d'estar al corrent de les obligacions tributàries i amb la Seguretat Social, i en aquest cas, les entitats premiades no hauran d'aportar els corresponents certificats. No obstant això, les entitats i persones premiades podran denegar aquest consentiment, assenyalant aquesta opció en el referit document. En aquest supòsit, hauran d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
  
Després dels tràmits administratius i pressupostaris de compliment obligatori, la Presidència de la Generalitat farà efectiu l'import dels premis objecte d'aquesta resolució a favor dels seus respectius titulars en les quanties disposades en l'article 3.   
  
Seté. Obligacions de les persones i entitats premiades  
1. Una vegada conegut el premi per la foguera, la comissió corresponent, associació o ens gestor haurà de retirar un estendard en la Delegació del Consell a la ciutat d'Alacant, en la Regidoria de Festes de l'Ajuntament del municipi o a través de l'organisme corresponent d'aquest. Davant qualsevol incidència sobre aquest tema es podrà contactar via correu electrònic en area\_de\_glpeiubmxvtt@wru.oq.  
  
2. L'estendard acreditatiu del Premi President i dels Premis de la Generalitat haurà d'incorporar-se o col·locar-se al costat del monument, i haurà de quedar degudament acreditada tal exposició amb els mitjans gràfics que es considere.  
3. Aquesta obligació no operarà en aquells municipis en els quals, havent-hi més d'un monument, no s'entreguen premis.   
  
  
DISPOSICIÓ FINAL  
  
Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a via administrativa, de conformitat amb el que estableixen els articles 112, 113 i 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes comptat des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 octubre de procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu, davant dels jutjats contenciosos administratius en el termini de dos mesos, comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 15 de maig de 2019.- El president de la Generalitat: Ximo Puig i Ferrer.